stanford-oval/wikipedia huggingface dataset:
משה ליכטמן
קריירה

לאחר לימודיו, התגייס ליכטמן לחיל האוויר, שירת כטייס פנטום ונלחם במלחמת לבנון הראשונה. את תחילת דרכו בלימודים אקדמאים החל בפקולטה להנדסת חשמל בטכניון בחיפה, במסלול המשולב של חשמל ומדעי המחשב בהנדסת מחשבים. בתקופה בה תחום המחשבים טרם נפוץ כתב את "המדריך השלם לשפת C" יחד עם עמית רש חברו לספסל הלימודים. הספר, שהיה אחד הספרים הראשונים בעברית בתחום זה, זכה להצלחה רבה. ליכטמן סיים את לימודיו בטכניון עם תואר בהנדסת מחשבים מהפקולטה להנדסת חשמל בשנת 1986, והחל לעבוד בחברות שונות. לליכטמן תואר שני במנהל עסקים מ-MIT.
ב-1991 הגיע ליכטמן לעבוד במיקרוסופט, והתקדם במהירות לתפקידי מפתח בחברה. בין היתר נתמנה לסגן נשיא במטה החברה בארצות הברית. בשנת 1998 מונה לסגן נשיא האחראי לאסטרטגיה של מיקרוסופט בתחום הטלוויזיה טלוויזיה הדיגיטלית, וב-1999 קודם למנהל העולמי של עסקי האינטרנט של החברה. בשנת 1999 הוביל את הפיתוח והיה אחראי על חטיבת Microsoft TV, שבה הוביל את הפיתוח, את השיווק ואת המכירות של קווי המוצר של מיקרוסופט בתחום הטלוויזיה בכבלים וה-IPTV, וכן את פרישתם אצל מפעילי הרשתות הגדולים בעולם. כמו כן ניהל מרכז פיתוח במונטריאול על בסיס חברת הזנק שנרכשה על ידי מיקרוסופט, ולאחר מכן ניהל את מרכז הפיתוח של מיקרוסופט בעמק הסיליקון. לפני שניהל את Microsoft TV, כיהן כסגן נשיא במטה החברה וב-1999 מונה למנהל MSN. תחת הנהגתו צמח מספר משתמשי MSN, והכנסותיו ברחבי העולם גדלו ב-400%. הוא הפך לפורטל הפופולרי ביותר באירופה, קנדה, אוסטרליה, ניו זילנד ובכמה מדינות באסיה. עם זאת, בארצות הברית נותר הפורטל במקום השלישי אחרי יאהו ו-AOL. ליכטמן כיהן כנשיא של Softimage, חברת בת בבעלות מלאה של מיקרוסופט.
מאז סוף שנות ה-90 משקיע בחברות פרטיות כאנג'ל, והשקיע בעשרות חברות הזנק. 17 מהם כבר נמכרו או הנפיקו. על שמו של משה ליכטמן רשומים שבעה פטנטים בארצות הברית לבדה.
ב-26 באפריל 2006 התמנה ליכטמן, לאחר 15 שנים בתפקידי ניהול בכירים בחברה ועם חזרתו עם משפחתו לישראל, לנשיא מרכז המחקר והפיתוח של מיקרוסופט בישראל. הוא יזם והקים את מרכז המו"פ בהרצליה והפך את ישראל לאחד משלושה מרכזי הפיתוח האסטרטגיים של מיקרוסופט מחוץ לארצות הברית. בהנהגתו של ליכטמן הגיע מרכז המו"פ האסטרטגי, על שני אתריו - בהרצליה ובחיפה, לשיעורי צמיחה של כ-400% בתוך שנתיים, הן באמצעות גיוסים רחבי היקף והן באמצעות רכישות של חברות הזנק ושילובן המלא במרכז. במהלך חמש השנים שכיהן ליכטמן בתפקיד היה לו חלק משמעותי ביצירת שיתופי פעולה בין החברה העולמית לתעשייה המקומית, האחרון והבולט שבהם הוא פריים-סנס, שאחראי לטכנולוגיה העומדת בבסיס ה-Kinect. בנוסף, הוביל ליכטמן רכישות של שבע חברות ישראליות נוספות על ידי מיקרוסופט, בסכום כולל של מאות מיליוני דולרים. במאי 2008 השיקה מיקרוסופט את הקמפוס החדש של מרכז המו"פ בהרצליה על ידי מנכ"ל מיקרוסופט סטיב באלמר שהגיע לישראל, מהלך בו הייתה למשה ליכטמן מעורבות עמוקה.
ב-1 ביוני 2011 הודיע ליכטמן על פרישה ממיקרוסופט לאחר חמש שנים כנשיא מרכז הפיתוח בישראל ו-20 שנה במיקרוסופט, והוחלף על ידי סמנכ"ל הטכנולוגיות הראשי של המרכז, יורם יעקובי. בעת עזיבתו של ליכטמן, העסיק מרכז המו"פ על שני אתריו כ-600 עובדים.
ב-2012 הקים ליכטמן יחד עם חיים שני את קרן ההשקעות IGP המתמקדת בהשקעות ובליווי חברות הייטק ישראליות בשלב הצמיחה. מאז הקמתה, השקיעה הקרן מאות מיליוני דולרים בעשרות חברות עם מכירות של עשרות עד מאות מיליוני דולרים.
הערות שוליים

↑  חיפוש פטנטים עם השם "Lichtman, Moshe", באתר Search for patents
מקסיקו

ערך זה עוסק במדינה בצפון אמריקה. אם התכוונתם למשמעות אחרת, ראו .
מקסיקו (בכתיב ארכאי: מכסיקו; בספרדית: México; הגייה: מחיקו ‏האזנהקובץ:Es-mx-México.ogg‏Ⓘ‏), או בשמה הרשמי המדינות המקסיקניות המאוחדות (בספרדית: Estados Unidos Mexicanos), היא פדרציה בצפון אמריקה הגובלת בארצות הברית מצפון, בגואטמלה ובבליז בדרום-מזרח, באוקיינוס השקט במערב ובמפרץ מקסיקו ובים הקריבי במזרח. מבחינה תרבותית שייכת מקסיקו לאמריקה הלטינית. היא מדורגת במקום ה-11 בעולם מבחינת גודל האוכלוסייה ובמקום ה-15 מבחינת שטחה. עיר בירתה היא מקסיקו סיטי.
מקור השם

מקור השם מקסיקו הוא בשפת הנאוואטל, ששימשה כשפה המרכזית של ההאימפריה האצטקית. במקור, השם "מקסיקו" בוטא "משיקו" והיה שמו של עמק בדרום המדינה שקרוי היום "עמק מקסיקו", בו שוכנת הבירה מקסיקו סיטי. ישנן מספר תאוריות אטימולוגיות למקור השם, ואין קונצנזוס בקרב החוקרים.
אחת התיאוריות היא שמקור שמו של העמק הוא "מקומו של משיטל"; משיטל (מנאוואטל: Mexitl) הוא אחד משמותיו של ויצילופוצ'טלי, האלוהות המרכזית באימפריה האצטקית. גם הקבוצה האתנית המרכזית והשלטת באימפריה האצטקית קיבלה את שמה משם העמק, שבט המשיקה.
השם המודרני "מקסיקו" מקורו בשינוי שעברה הספרדית במאה ה-16, לפני השינוי האות X בוטאה כ-"ש" כפי שהיא מבוטאת בפורטוגזית ובקטלאנית עד היום. החל מהמאה ה-16 השתנתה ההגייה של האות X בספרדית לצליל "ח" (ששייך כיום לאות הספרדית J), ולאחר מכן לצליל "קס" המוכר לנו כיום. עם זאת, הצליל "ח" השתמר במספר שמות מאותה תקופה, וביניהם "México", שנהגית בניב המקומי של ספרדית כ"מחיקו".
פוליטיקה

החוקה המקסיקנית משנת 1917 מפרידה בין הרשות השופטת, הרשות המבצעת והרשות המחוקקת. באופן מסורתי, הרשות המבצעת היא הדומיננטית במקסיקו. סמכויותיה מופקדות אצל הנשיא, אשר אחראי לבצע את חוקי הקונגרס הפדרלי.
חשיבות הקונגרס עלתה בהתמדה מאז שנת 1997, כאשר מפלגת האופוזיציה זכתה בהישגים משמעותיים, לראשונה זה זמן רב. הנשיא נבחר בבחירות כלליות לכהונה בת 6 שנים ואיננו יכול להיבחר לכהונה שנייה. במקרה שהנשיא איננו יכול להמשיך בתפקידו, נשיא חדש נבחר על ידי הקונגרס.
הקונגרס מורכב משני בתים - הסנאט ובית הנבחרים. בדומה לנשיא, הנבחרים אינם יכולים להיבחר יותר מפעם אחת. הסנאטורים נבחרים לשש שנים וחברי בית הנבחרים לשלוש. בסנאט 128 מקומות, הבחירות לסנאט הם על בסיס של בחירה ישירה ובחירה יחסית. בבית הנבחרים 500 מקומות - מתוכם 300 נבחרים מייצגים מחוזות, ו-200 הנותרים נבחרים בבחירות יחסיות מ-5 אזורי בחירה. הבחירה היחסית נועדה לעזור למפלגות קטנות להיכנס לבית הנבחרים.
הפוליטיקה של מקסיקו שזורה בעל כורחה גם בעולם הפשע המקומי. במהלך קמפיין הבחירות של שנת 2018 - נרצחו 48 מועמדים לקונגרס ו-86 בעלי תפקידים במפלגות השונות, על רקע הצהרות למלחמה בפשיעה ובקרטלי הסמים המקומיים - אליהם נקשרו בתקשורת מרבית הרציחות.
בשנת 2018 נבחר אנדרס מנואל לופס אוברדור לנשיאות מקסיקו.
בבחירות שהתקיימו ב-2024 זכתה בתפקיד הנשיא ד"ר קלאודיה שיינבאום, בהשכלתה פיזיקאית וחוקרת אקלים. שיינבאום היא האישה הראשונה בתפקיד, וכן הראשונה ממוצא יהודי.
צבא וביטחון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כלכלה

כלכלת מקסיקו מתבססת על שוק חופשי, עם תערובת של תעשייה מודרנית ומסורתית. נכון ל-2015, כלכלתה היא ה-11 בעולם מבחינת תמ"ג. החקלאות מהווה חלק חשוב בכלכלה המקסיקנית, ורובה נמצאת בידיים פרטיות.
לצד התעשייה והחקלאות נהנית מקסיקו מהכנסות גבוהות מתיירות נכנסת, וממחצבים ובראשם נפט, שאותו היא מייצאת בעיקר לארצות הברית.
כלכלת המדינה נהנית מהסכמי סחר עם קנדה וארצות הברית שמקילים על היצוא שלה אליהן.
מקסיקו היא אחת המדינות המתוכננות להיות חלק מהסכם ה-TPP, אשר יפתח בפניה יעדי יצוא חדשים במדינות החוף המזרחי של אסיה.
ענף התיירות מהווה חלק חשוב בכלכלת מקסיקו. נכון לשנת 2019 ענף התיירות היווה 8.5% מהתמ"ג המדינה.
מקסיקו היא המדינה השביעית הכי מתוירת בעולם, ובשנת 2019 ביקרו בה 45 מיליון תיירים זרים.
עקב החלת מדיניות של הפרטה, מספר העסקים השייכים למדינה צנח מ-1,000 ב-1982 ל-200 ב-1999. תהליך ההפרטה החל בימיהם של מיגל דה לה מדריד וקרלוס סלינס והמשיך בתקופת כהונתו של ארנסטו סדייו, תוך הגדלת התחרות בנמלי ים רכבות, תקשורת, חשמל, הפקת גז טבעי ושדות התעופה.
היסטוריונים מכנים את מה שקרה למקסיקו בעשורים שלאחר מלחמת העולם השנייה כ"נס הכלכלי המקסיקני" (El Milagro Mexicano). בתקופה זו נהנתה מקסיקו מצמיחה כלכלית מואצת, אך זו נעצרה בסוף שנות ה-60 בשל חוסר היציבות הפוליטית במדינה. היצוא הרחב של מקסיקו סייע לה לבלום את המיתון הכלכלי ב-1995, ועד 2002 היא צמחה בקצב מהיר של 5.1% בממוצע. לאחר צמיחה בשיעור של 6.9% בשנת 2000, נכנס המשק המקסיקני למיתון בשנת 2001, בעקבות המיתון העולמי. למרות המיתון הצריכה הפרטית הייתה הקטר המניע את המשק עם הגדלת הדרישה לשירותים ומתן מקומות עבודה, והכלכלה חזרה לצמוח בקצב של כ-4% בשנה. למרות ההתקדמות הרבה, מקסיקו עדיין סובלת ממספר בעיות בתחום הבירוקרטיה ורמת החיים. חלוקת העושר מאוד לא שוויונית, כאשר שני העשירונים העליונים מרוויחים כ-55% מההכנסה.
במדינה נבנתה רשת מסילות ברזל מסועפת שכולל כ-30 אלף ק"מ (מהם כ-12 אלף מנוהלות על ידי חברת Ferromex).
פעילות המדינה בתחום החלל מרוכזת על ידי סוכנות החלל המקסיקנית.
תיירות

התיירות מהווה מקור הכנסה חשוב במקסיקו, וב-2012 ביקרו בה כ-23.4 מיליון תיירים, שמרביתם מארצות הברית השכנה. הם מגיעים בעיקר כדי לראות את השרידים ההיסטוריים של הערים והמקדשים של ממלכות רמת מקסיקו ושל ערי המאיה ולנפוש באתרי החוף של חצי האי יוקטן. (בין היעדים העיקריים צ'יצ'ן איצה וטאוטיווקאן), הפסטיבלים הססגוניים והנוף הפראי.
ניתן לחלק את אזורי יעדי התיירות העיקריים של מקסיקו כדלהלן:
תיירות עסקית לערים הגדולות ובעיקר לעיר הבירה מקסיקו
תיירות עממית לנופש בעלויות נמוכות ממדינות דרום מערב ארצות הברית אל אזורי צפון מקסיקו
תיירות נופש חופים לאתרי שלאורך חופי חצי האי יוקטן, ובראשם סביבות העיר קנקון
האתרים הארכאולוגיים של ערי המאיה בחצי האי יוקטן
אתרי תרבויות רמת מקסיקו בעיר הבירה ומצפון לה
שפות

אין למקסיקו שפה רשמית ברמה הפדרלית, אך הספרדית היא השפה השלטת, ו-97 אחוז מהאוכלוסייה דוברים אותה. למרות זאת, "החוק הכללי לזכויות לשוניות של העמים האינדיאניים" (Ley General De Derechos Lingüisticos De Los Pueblos Indigenas) של מקסיקו מקנה תוקף זהה לספרדית ל-68 שפות, מהן 63 ילידיות, ואלו מדוברות בחלקים שונים של מקסיקו. מספר הדוברים בשפות השונות נע מיותר ממיליון (נאוואטל) ועד פחות ממאה. כולן, בנוסף לספרדית, מוגדרות כשפות לאומיות של מקסיקו.
אוכלוסיית דוברי הספרדית במקסיקו היא הגדולה ביותר בעולם - 106 מיליון איש שספרדית היא שפת אמם או שפה זרה ראשונה שלהם. הממשל המקסיקני מעודד לימוד דו-לשוני בבתי ספר יסודיים ותיכוניים בקהילות ילידיות מרוחקות. כשישה אחוזים מהאוכלוסייה דוברים שפה ילידית מסוימת, וחציים (כלומר כשלושה אחוזים מהאוכלוסייה) אינם דוברים ספרדית כלל. חלק מהשפות הילידיות הן שפות בסכנת הכחדה - פחות ממאה איש דוברים את שפת לקנדון, למשל.
מקסיקנים רבים מדברים אנגלית, שפה שנמצאת בשימוש במיוחד בעסקים ובאזורים הקרובים לגבול עם ארצות הברית. שפות אירופיות נוספות הנמצאות בשימוש בקהילות מסוימות במקסיקו הן צרפתית, גרמנית וונטית.
מדינות

מקסיקו מחולקת ל-31 מדינות (estados) ומחוז פדרלי אחד.
| 0 | 1 | 2 | 3 |
| --- | --- | --- | --- |
|  אגואסקליינטס  אואחאקה  אידלגו  באחה קליפורניה  באחה קליפורניה הדרומית  גואנחואטו  גררו  דורנגו |  המחוז הפדרלי של מקסיקו  וראקרוס  חליסקו  טבסקו  טלקסקלה  טמאוליפס  יוקטן  מורלוס |  מיצ'ואקאן  מקסיקו  נואבו לאון  נאיאריט  סונורה  סינלואה  סן לואיס פוטוסי  סקטקס |  פואבלה  צ'יאפס  צ'יוואווה  קואווילה  קולימה  קינטנה רו  קמפצ'ה  קרטרו |
גאוגרפיה

מקסיקו נמצאת בצד הדרום מערבי של צפון אמריקה. אורך המדינה מצפון מערב עד דרום מזרח הוא יותר מ-3,000 ק"מ. רוחבה משתנה מיותר מ-2,000 ק"מ בצפון עד ל-200 ק"מ בלבד במצר טוואנטפק (Tehuantepec) בדרום. מקסיקו גובלת במערב באוקיינוס השקט (הכולל את ים קורטס בין היבשת למפרץ קליפורניה. במזרח היא גובלת במפרץ מקסיקו והים הקריבי, שהם חלקים מהאוקיינוס האטלנטי. החופים מישוריים, כאשר החלקים המרכזיים של מקסיקו הן רמות והרים הכוללים הרי געש. הנקודה הגבוהה ביותר היא פיקו דה אוריסאבה (5,610 מ').
האקלים משתנה ממדברי בצפון ליערות גשם טרופיים בדרום. הנהרות הגדולים של מקסיקו הם: ריו גראנדה, ריו גריחאלווה, ריו באלסאס, ריו פאנוקו וריו יאקי.
3 נופים שונים במקסיקו:
דמוגרפיה

מקסיקו היא מדינה דוברת ספרדית המאוכלסת ביותר בעולם ושנייה במספר תושביה באמריקה הלטינית (אחרי ברזיל דוברת הפורטוגזית).
כ-60% מהאוכלוסייה הם מסטיסים - ממוצא מעורב של אירופאים ואינדיאנים מקומיים. 30% הם אינדיאנים, וכ־9% הם ממוצא אירופי. ישנם כמיליון ערבים שמוצאם בלבנון, סוריה, עיראק ופלסטינים.
מקסיקו היא מדינה חילונית ואין בה דת רשמית. עם זאת, הדת הנפוצה ביותר היא הנצרות הקתולית (83%). הדתות האחרות מהוות 0.2% מהאוכלוסייה ו-5% מגדירים עצמם חסרי דת.
דמוגרפיה > יהדות מקסיקו

היהודים הגיעו למקסיקו ב-1521. כיום יש במקסיקו כ-50,000 יהודים, רובם מתרכזים בעיר הבירה מקסיקו סיטי. הקהילה מאוד מאורגנת, עם למעלה מ-20 בתי כנסת, 15 בתי ספר יהודים, כ-10 תנועות נוער יהודיות, מוזיאון היסטוריה יהודית, מרכז ספורט יהודי ואפילו אוניברסיטה להכשרת מורים יהודים. כ-10 כתבי עת יהודיים יוצאים לאור באופן קבוע.
חינוך ותרבות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מתרבות המקסינית, המריאצ'י.
מקסיקו היא חלק מארגון המדינות האיברו-אמריקניות, בו משתפות מדינות איברו-אמריקאיות פעולה בנושאי חינוך, מדע ותרבות.
מדיניות חוץ

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מקסיקו הכירה במדינת ישראל בשנת 1950. משנת 1952 קיימים יחסים דיפלומטיים רשמיים בין המדינות. שגרירות מקסיקו בישראל נמצאת בתל אביב.
ראו גם

סינקו דה מאיו
לקריאה נוספת

ראשי פרקים בתולדות מקסיקו (אסופה), תרגם מספרדית: נחום מגד, מקסיקו 1985 (הספר בקטלוג ULI)
הערות שוליים

↑  מאז 2003 לא קיימת במקסיקו שפה רשמית. הספרדית ו-63 שפות ילידיות מוגדרות כ"שפות לאומיות".
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  MEXITL - the Aztec God of War (Aztec mythology), Godchecker - Your Guide to the Gods
↑  x - Diccionario panhispánico de dudas, אתר האקדמיה המלכותית הספרדית (בספרדית)
↑  Mexico goes to the polls this weekend. 132 politicians have been killed since campaigning began, per one count, CNN
↑   חוץ לארץ, איך קרה שבמדינה כל כך אלימה ושמרנית צמח שלטון שאפשר רק לחלום עליו?, באתר הארץ, 30 במאי 2024
↑  מקסיקו: קלאודיה שיינבאום נבחרה לנשיאה עם כ-60% מהקולות, באתר ynet, 3 ביוני 2024
↑  Tourism participation in Mexico's GDP, Statista (באנגלית)
↑  "UNWTO World Tourism Barometer and Statistical Annex, December 2020 | World Tourism Organization". Unwto World Tourism Barometer (English Version). 18 (7): 1–36. 18 בדצמבר 2020. doi:10.18111/wtobarometereng.2020.18.1.7. ISSN 1728-9246. S2CID 241989515. {{cite journal}}:  (עזרה)
| --- | --- |
בקרת זהויות :  NLI: 987007548168005171  BIBSYS: 90875945  BNC: 000011286  BNE: XX4575373  CiNii: DA02943005  GND: 4039058-5  HDS: 003379  ICCU: BVEV070820  KulturNav: 152e6e99-9578-40ee-af99-00d364549e7d  LCCN: n81013960  MusicBrainz: 3e08b2cd-69f3-317c-b1e4-e71be581839e  NARA: 10044640  NDL: 00567575  NKC: ge128515  NLA: 36590136  NLK: KAB202013202  RERO: 02-A000118907  SUDOC: 026392577  Trove: 1308948  UKPARL: dI0lcqao  VcBA: 497/11155  VIAF: 154311247   WorldCat (עם VIAF): 154311247 
מופעי ערב מסורתיים ליד הקתדרלה של עיר הבירה המשמרים את מורשת התרבות האצטקית.
האתר הארכאולוגי טאוטיווקן.
States of Mexico
מפת מקסיקו
גלעד לדרמן

אין תמונה חופשית
גלעד לדרמן הוא שחקן ישראלי.
ידוע בעיקר בזכות תפקידו הראשי בסרט ״חדר משלו״ (2023) בבימויו של מתן יאיר. לדרמן מגלם בסרט את דמותו של אורי, נער מתבגר המתמודד עם פירוק משפחתו ועם אתגרי גיל ההתבגרות. הופעתו בסרט זכתה לשבחים רבים על האותנטיות והרגישות שהביא לתפקיד.
ביוגרפיה

לדרמן למד במגמת תיאטרון בתיכון לאומנויות בירושלים. במהלך לימודיו השתתף במספר סרטי סטודנטים, בהם הסרט "מיררור" של ים גל מבית הספר לקולנוע "סם שפיגל", וכן בסרט נוסף מטעם המחלקה לתקשורת חזותית בבצלאל.
קריירת משחק

בנוסף לתפקידיו בסרטי סטודנטים, הופיע לדרמן גם בתיאטרון. הוא שיחק בתיאטרון החאן בהצגה "הפרקליט", שם גילם את דמותו של הנער ניקולא, והשתתף בכנס התיאטרון "אדרד" מטעם איחוד אונסק"ו. במסגרת לימודיו בתיכון, ביים ושיחק בהצגת הגמר "אשכבה" של חנוך לוין.
קריירת משחק > תפקידו בסרט "חדר משלו"

בסרט "חדר משלו" (2023) מגלם גלעד לדרמן את דמותו של אורי, נער מתבגר המתמודד עם פירוק משפחתו ועם קשיים בגיל ההתבגרות. הופעתו של לדרמן זכתה לשבחים רבים מצד המבקרים. נעמה רק מ"וואלה! תרבות" כתבה כי המשחק של לדרמן תורם להצצה אמינה לתוך חיי משפחה מתפוררת, והוסיפה כי הוא מציג את דמותו של אורי באופן אנושי ומורכב. יעל שוב מ"טיים אאוט" ציינה את הופעתו של לדרמן כמרשימה במיוחד, והדגישה כי הוא מייצר שבבי הומור חדים ודיאלוגים אותנטיים שמוסיפים נופך ריאליסטי לדמותו. עופר ליברגל מ"סריטה" כתב כי משחקו של לדרמן מעניק לסרט מימד טרי ומלא באותנטיות, המשלב אנושיות ותובנות עמוקות לדמותו של אורי.
שפות וייצוג

לדרמן דובר עברית, אנגלית ומעט ערבית. הוא מיוצג על ידי סוכנות השחקנים "פרי כפרי".
הערות שוליים

1 2  חדר משלו: ביקורת סרט, באתר סריטה, ‏2023
1 2  נעמה רק‏, "חדר משלו": יש הרבה מה לאהוב בסיפור על הילד המוזר הזה, באתר וואלה, 4 באפריל 2024
↑  חדר משלו: ביקורת סרט, באתר טיים אאוט, ‏2023
נצבא

| --- | --- |


בית נצבא, תל אביב
 נתונים כלליים
 סוג:  חברה פרטית
 מייסדים:  חברי "אגד" וגמלאי החברה - אגודה שיתופית לתחבורה בישראל בע"מ
 תקופת הפעילות:  1995–הווה (כ־30 שנה)
 חברת אם:  איירפורט סיטי (100%)
 משרד ראשי:  תל אביב
 ענפי תעשייה:  נדל"ן
 הכנסות:  488 מיליון ש"ח (2014)
 רווח תפעולי:  469 מיליון ש"ח (2014)
 רווח:  330 מיליון ש"ח (2014)
 יו"ר:  חיים צוף
  
 www.nitsba.com
נצבא החזקות 1995 בע"מ (ראשי תיבות של "נכסי צאן ברזל אגד") היא חברה העוסקת בפיתוח, רכישה, ניהול והשכרה של נדל"ן, הכוללים, בין היתר, מרכזים מסחריים, בנייני משרדים, תחנות מרכזיות ומוסכים. מרבית נכסי הנדל"ן של הקבוצה הושכרו בעבר לאגד, המהווה גם בתחילת המאה ה-21 לקוח גדול של החברה. בעלת השליטה בחברה היא חברת יואל שבבעלות אנשי העסקים קובי מימון וחיים צוף.
היסטוריה

מקורה של חברת נצבא החזקות בחברת נצב"א התנחלות (ראשי תיבות של "נכסי צאן ברזל אגד"), שהוקמה על ידי חברי וגמלאי אגד בשנת 1948, במטרה ליצור מקור הכנסה נוסף לאגודה השיתופית באמצעות החזקת מבנים (בעיקר בנייני משרדים ותחנות מרכזיות) והשכרתם לאגד. כל חבר שרצה להצטרף ל"אגודה השיתופית אגד" התבקש לרכוש מנייה גם ב"נצבא".
בשנות ה-80 של המאה ה-20 הייתה שותפה בסוכנות "נוע", יבואנית רכבי "דייהטסו" בישראל. בשנת 1985 רכשה את מלוא הבעלות ובשנת 1989 מכרה את הסוכנות לרמי אונגר.
החל מסוף שנות ה-80 נקלעה נצב"א התנחלות למשבר כלכלי אשר הוביל להליך הבראה שבמרכזו הוקמה חברה חדשה ב-1995 בשם נצבא החזקות. מרבית נכסי המקרקעין והמניות בחברות הבנות שהיו עד אותה עת בבעלות נצבא התנחלות הועברו לבעלותה של נצבא החזקות, וזאת בתמורה להקצאת מניות בנצבא החזקות. נכסי המקרקעין שהועברו לנצבא החזקות כללו נכסים שהיו מושכרים לאגד (תחנות מרכזיות, חניונים, מוסכים ומשרדים) ונכסי מקרקעין רבים נוספים. באותה עת צורפו לחברה שתי קבוצות השקעה נוספות, קבוצת אשטרום נכסים וקבוצת גרנית הכרמל, להן הוקצו 20% ממניות החברה בתמורה להשקעה במזומן.
בחודש אפריל 1997 הוצעו לציבור מניות ואיגרות חוב של החברה, וניירות הערך של החברה נרשמו למסחר בבורסה לניירות ערך בתל אביב. גרעין השליטה בחברה באותה עת כלל את נצבא התנחלות (63.35%), קבוצת אשטרום (10%) וקבוצת גרנית הכרמל (10%).
היסטוריה > רכישת השליטה בחברה על ידי קובי מימון

בחודש פברואר 2002 רכש איש העסקים קובי מימון באמצעות חברת נפטא מקבוצת יואל את מניות השליטה בנצבא חברה להתנחלות מידי אגד. העסקה נחתמה על פי שווי של כ-170 מיליון דולר לנצבא החזקות, כ-150% מעל מחיר השוק באותה עת. בספטמבר 2006 השלים קובי מימון את רכישת מלוא השליטה בחברה. כאשר כל המניות הנותרות בנצבא התנחלות שהיו בבעלות חברי אגד נמכרו לאיירפורט סיטי, חברת בת של נפטא מקבוצת יואל, בתמורה ששיקפה שווי של כ־1.1 מיליארד ש"ח לחברה.
היסטוריה > התפתחויות נוספות

בחודש פברואר 2009 זכתה החברה במכרז שפרסם מינהל מקרקעי ישראל להקמת שכונת מגורים הכוללת 1,072 יחידות דיור וכן כ-210,000 מטר רבוע לתעסוקה ולמסחר בראש העין, בסמיכות למחלף קסם ולכבישים 5 ו-6.
בחודש אפריל 2009, מכרה נצבא את החזקותיה בתחנה מרכזית אילת לחברת "מנופים פיננסיים" שבשליטת אברהם נניקשווילי וג'קי בן-זקן, תמורת 33 מיליון שקלים.
בחודש אוגוסט 2009, רכשה החברה את מתחם סינמה סיטי גלילות הכולל בתי קולנוע, משרדים ושטחי מסחר. החברה שילמה סכום של כ-406 מיליוני ש"ח עבור המתחם.
בחודש דצמבר 2009 הודיעה החברה על מימוש אופציה שניתנה לה לרכישת 48% ממניות התחנה המרכזית החדשה בתל אביב, התחנה המרכזית היחידה בשימוש אגד שלא נבנתה במקור על ידי נצבא אלא על ידי יזמים פרטיים. התחנה מעולם לא הייתה הצלחה כלכלית ובשנת 2004 נטלה התחנה הלוואה מבנק דיסקונט לצורך מימון פעילותה השוטפת, אלא שהחברה המשיכה לסבול מביצועים חלשים. נצבא רכשה את החובות של התחנה המרכזית לבנק דיסקונט בסך 193 מיליון שקל במחיר של 138 מיליון שקל, כלומר במחיר של כ-71 אגורות לכל שקל של חוב. בתחילת 2011 ניתן צו להקפאת הליכים זמנית בעניין התחנה המרכזית החדשה, ומונה לה נאמן זמני.
ביולי 2015 הוסכם על מיזוג נצבא לתוך חברת האם, איירפורט סיטי, בעסקת חילופי מניות שבסופה יימחקו מניות נצבא מהמסחר בבורסה, והיא תהפוך לחברה בת פרטית של איירפורט סיטי. איגרות החוב של נצבא המשיכו להיסחר בבורסה עד לשנת 2020. ב-14 באוקטובר 2015 הושלמה עסקת המיזוג ונצבא הפכה לחברה פרטית.
נכסים

בבעלות נצבא נכסים בשווי 5.5 מיליארד ש"ח, הכוללים גם 16 בנייני משרדים וקניונים ובנייני מגורים ושטחים חקלאיים ומקורות אנרגיה מתחדשת ומרכזים מסחריים בצרפת. הנכסים העיקריים של נצבא בישראל הם:
30 נכסים בתחום התחבורה, כולל תחנות מרכזיות, מרכזי שירות ומחסנים של אגד; בהם:
התחנה המרכזית של ירושלים
התחנה המרכזית החדשה של תל אביב
התחנה המרכזית החדשה של ראשון לציון
התחנה המרכזית של נתניה
התחנה המרכזית של אשקלון
התחנה המרכזית של אשדוד
התחנה המרכזית של הרצליה, שנסגרה ב-2017, ובהמשך החלה "נצבא" בבניית שכונת מגורים על שטחה.
מרכזית בת גלים
התחנה המרכזית של באר שבע
קניון הגליל העליון, הכולל את התחנה המרכזית מסוף חצור הגלילית.
4 קניונים ומרכזים מסחריים. אחד מהם הוא מרכז חורב בחיפה.
6 בנייני משרדים - בהם בית אגד, בית ישראכרט ובית נצבא בתל אביב; בית אגד ובית יהב בכניסה לירושלים.
6 נכסים משולבים של מסחר ומשרדים במקומות שונים בארץ.
בנייני מגורים בבנייה או בפיתוח, ששוים נאמד בכ-300 מיליון ש"ח בהם מלון בקריית שדה התעופה, מלון הלאום בקריית הלאום ומלון המושבה בחיפה
מלון הנסיכה אילת
הערות שוליים

1 2 3  נצבא החזקות 1995 בע"מ - דוח תקופתי לשנת 2014, עמוד 128
↑  איתי רום, ‏מיהו חיים צוף - הבעלים על הנייר של ישראמקו?, באתר גלובס, 5 בפברואר 2010
1 2  נצבא החזקות 1995 בע"מ - דוח תקופתי לשנת 2009
↑  דוד מושיוב, מחיר המניה ב"אגד"ו "דן" 85,000 ל"י מ־1 ביולי, דבר, 4 ביולי 1974
↑  נחתמה עסקת 'נצבא' עם רמי אונגר, מעריב, 16 באוגוסט 1985
↑  מרדכי אלקן, אונגר רכש את הזיכיון ליבוא ושיווק דייהטסו, מעריב, 11 בספטמבר 1989
↑  מרדכי אלקן, קונצרן נצבא של חברי אגד ימכור נכסים ויפטר כ־200 עובדים, מעריב, 22 בספטמבר 1988
↑  שלומי גולובינסקי, קובי מימון רוכש מאגד את נצבא בכ-170 מיליון ד', באתר ynet, 10 בספטמבר 2002
↑  שי שלו, ‏קובי מימון מספח נכסי צאן ברזל ליואל, באתר גלובס, 10 בספטמבר 2002
↑  עידו אפרתי, נצב"א: אושרה מכירת החברה לקובי מימון, באתר ynet, 11 ביולי 2006
↑  ניצן ינקו, עסקת ענק: שכונה תוקם באזור צומת קסם, באתר mynet (כפי שנשמר בארכיון האינטרנט), 19 בפברואר 2010
↑  אילנית חיות, ‏בן-זקן ונניקשווילי רוכשים את התחנה המרכזית באילת ב-33 מיליון שקל, באתר גלובס, 23 באפריל 2009
↑  מיכל מרגלית, ‏נצבא רכשה את מתחם הסינמה סיטי ב-406 מיליון שקל, באתר גלובס, 30 באוגוסט 2009
↑  ליאור זנו, קובי מימון השתלט על התחנה המרכזית החדשה דרך רכישת חובותיה לדיסקונט, באתר TheMarker‏, 13 בדצמבר 2009
↑  מיכאל רוכוורגר, התחנה המרכזית החדשה נכנסת להקפאת הליכים, באתר TheMarker‏, 15 בינואר 2012
↑   דרור רייך, אושרה עסקת המיזוג של נצבא לתוך איירפורט סיטי; מניית החברה מזנקת ב-16%, באתר TheMarker‏, 5 ביולי 2015
אורן פרוינד, האסיפה אישרה: נצבא ואיירפורט סיטי יתמזגו לחברה בשווי 4.1 מיליארד שקל, באתר כלכליסט, 17 באוגוסט 2015
↑  מצגת חברה – יולי 2007
↑  שלומית צור, ‏התחנה המרכזית בהרצליה תוסב לפרויקט מגורים, באתר גלובס, 4 ביולי 2018
↑  מיכל רז-חיימוביץ', ‏טרנד הבוטיק חלף? נצבא תקים מלון ענק סמוך לנתב"ג - וזו רק הסנונית הראשונה, באתר גלובס, 23 באוקטובר 2019
סמלילה הקודם של החברה
התחנה המרכזית בירושלים
התחנה המרכזית בנתניה
התחנה המרכזית באשדוד
בנייני מגורים שבנתה נצבא על שטח התחנה המרכזית בהרצליה
איזק הדג'אר

אלכסנדר איזק הדג'אר (בצרפתית: Alexandre Isack Hadjar‏; נולד ב-28 בספטמבר 2004) הוא נהג מרוצים צרפתי, המתחרה עבור קבוצת רייסינג בולס באליפות הפורמולה 1.
קריירת מרוצים

הדג'אר נולד בפריז למשפחה ממוצא אלג'יראי. הוא החל להתחרות בקארטינג בגיל 7. אביו, יאסין, הוא רופא ושימש גם כמכונאי באותה תקופה. בשנת 2017 התחרה לארשונה במרוצים בין-לאומיים. בשנת 2019 התחרה באליפות פורמולה 4 הצרפתית. את העונה סיים במקום השביעי עם ניצחון אחד ופודיום נוסף. שנה לאחר מכן סיים את האליפות במקום השלישי עם 3 ניצחונות ו-8 פודיומים נוספים. במקביל התחרה באותה שנה גם באליפות הפורמולה 4 של איחוד האמירויות.
בשנת 2021 התחרה בפורמולה רג'יונל האירופאית, ובאופן חלקי גם באליפות הפורמולה 3 האסייתית. בשנת 2022 התחרה במקביל באליפות הפורמולה רג'יונל האסייתית (מקום שלישי) ובאליפות הפורמולה 3 (מקום רביעי).
בעונת 2023 עבר להתחרות עם קבוצת Hitech באליפות הפורמולה 2. במהלך העונה הגיע לפודיום פעם אחת ודורג במקום ה-14 בדירוג הכולל. בעונתו השנייה באליפות עבר להתחרות עבור קבוצת קמפוס.   4 ניצחונות ו-4 פודיומים נוספים הביאו אותו למאק על תואר האליפות, שהוכרע סופית לטובת גבריאל בורטולטו רק במרוץ האחרון של העונה.
קריירת מרוצים > פורמולה 1

לקראת שנת 2022 הוחתם בתוכנית פיתוח הנהגים של רד בול. באוקטובר 2023 השתתף לראשונה עם קבוצת אלפאטאורי באימון הראשון של גרנד פרי מקסיקו וערך את נהיגת הבכורה במכונית פורמולה 1. בהמשך העונה לקח חלק באימון בגרנד פרי אבו דאבי, הפעם במכוניתשל קבוצת רד בול. בעונת 2024 השתתף שוב בשני מקצי אימון: בבריטניה ובאבו דאבי.
בדצמבר הוכרז כמחליף של ליאם לוסון בקבוצת רייסינג בולס החל מעונת 2025